《五月八日锦衣莫玉泉寿日召饮 其二》
明代·区越

往岁长安近卜居，还乡作伴亦瞿儒。肩头撇下千钧担，日下催归几束书。

雨后江山添绣画，潮回舟楫送虾鱼。买邻莫是无千百，试上高楼望小车。

作者简介：区越（一四六八—一五五四），字文广，号西屏。新会人。尝从学于白沙陈献章。明孝宗弘治十八年（一五〇五）进士。历官浙江嘉善县令，户部主事、知建宁宁国府、浙江副使、江西左参政。年八十七卒。有《西屏集》行世。明万历《广东通志》卷二四、清乾隆《广州府志》卷三四、清乾隆《新会县志》卷九有传。区越《西屏集》十卷，前五卷为诗，馀者为文。